Կիմա Միքայելյանի փոխանցմամբ՝ խորհրդային տարիներին թոշակի անցած վաստակաշատ գիտնականները տարվա ընթացքում մեկ անգամ ԽՍՀՄ-ի ողջ տարածքով անվճար շրջագայելու արտոնություն ունեին, սակայն խորհրդային կարգերի փլուզումից հետո գիտնականին տրված այդ արտոնությունը համարվեց շռայլություն: «Գիտնականին թողեցին չնչին թոշակի հույսին՝ 40 հազար դրամից մինչև 60-65 հազար դրամ, հաշվի առնելով միայն աշխատանքային ստաժը: 2005 թ. մենք դիմեցինք կառավարությանը՝ տրամադրվող հավելավճարների և այն աշխատավարձին միացնելու խնդրանքով»,- ասաց Կ. Միքայելյանը: